Document ID: /fineweb-2-swissfilter-quality_10-filterrobots/filtered/02038.jsonl.gz/1093

Cun la dublegiaziun da la summa ils ultims 10 onns pajan ozendi Chantun e Confederaziun radund 122 milliuns francs a Grischunas e Grischuns per gidar a pajar las premias. Concret èsi 35'000 tegnairchasas che profiteschan da la reducziun individuala.
Raschuns datti pliras. Tranter autras il fatg che las premias da las assicuranzas da malsauns creschan mintg'onn. Ch'il Grischun paja il pli bler da tut ils chantuns en Svizra ha però era da far cun il fatg ch'inqual chantun che pajava auta summas ha midà sias leschas. Quai per avair sut controlla las expensas.
Il Grischun n'ha dapi passa 10 onns fatg naginas adattaziuns. Ch'il zenit saja plaunet cuntanschì cun sustegnair mintga terz Grischun, è era stà d'udir en la debatta da preventiv en il Cussegl grond.
Sin nivel svizzer 4,5 milliardas francs
En Svizra survegn ina quarta da la populaziun ina reducziun da las premias da la segirada da malsauns. A Confederaziun e chantuns ha quai custà 4,5 milliardas francs. Las differenzas da chantun a chantun èn grondas.
RR novitads 11:00